CELEX: 62015CN0340
Language: fi
Date: 2015-07-07 00:00:00
Title: Asia C-340/15: Ennakkoratkaisupyyntö, jonka Bundesfinanzgericht (Itävalta) on esittänyt 7.7.2015 – Christine Nigl ym.

5.10.2015   
            
            
               FI
            
            
               Euroopan unionin virallinen lehti
            
            
               C 328/3
            
         Ennakkoratkaisupyyntö, jonka Bundesfinanzgericht (Itävalta) on esittänyt 7.7.2015 – Christine Nigl ym.
   (Asia C-340/15)
   (2015/C 328/03)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesfinanzgericht
   
      Pääasian asianosaiset
   
   
      Valitttajat: Christine Nigl, Gisela Nigl sen., Gisela Nigl jun., Josef Nigl jun. ja Martin Nigl
   
      Muu osapuoli: Finanzamt Waldviertel
   
      Ennakkoratkaisukysymykset
       (1)
       (2)
   
   
               1)
            
            
               Onko kolmea henkilöryhmittymää, jotka koostuvat saman perheen eri jäsenistä, jotka esiintyvät toimittajiinsa ja viranomaisiin nähden ulospäin itsenäisinä henkilöryhmittyminä, joilla on kahta taloudellista hyödykettä lukuun ottamatta omat tuotantolaitteet mutta jotka myyvät tuotteitaan yhteismarkkinoilla pääosin sellaisen pääomayhtiön kautta, jonka osuudet ovat henkilöryhmittymien jäsenten ja muiden perheenjäsenten omistuksessa, pidettävä kolmena itsenäisenä elinkeinonharjoittajana (verovelvollisena)?
            
         
               2)
            
            
               Jos kyseisiä kolmea henkilöryhmittymää ei ole pidettävä kolmena itsenäisenä elinkeinonharjoittajana (verovelvollisena), onko siinä tapauksessa itsenäisenä elinkeinonharjoittajana pidettävä
               
                           a)
                        
                        
                           tuotteiden myynnistä vastaavaa pääomayhtiötä vai
                        
                     
                           b)
                        
                        
                           kyseisten kolmen henkilöryhmittymän jäsenistä koostuvaa henkilöryhmittymää, joka ei toimi markkinoilla ostajana eikä myyjänä, vai
                        
                     
                           c)
                        
                        
                           kyseisten kolmen henkilöryhmittymän jäsenistä ja pääomayhtiöstä koostuvaa henkilöryhmittymää, joka ei toimi markkinoilla ostajana eikä myyjänä?
                        
                     
         
               3)
            
            
               Jos kyseisiä kolmea henkilöryhmittymää ei ole pidettävä kolmena itsenäisenä elinkeinonharjoittajana (verovelvollisena), voidaanko elinkeinonharjoittajan (verovelvollisen) asema poistaa
               
                           a)
                        
                        
                           taannehtivasti,
                        
                     
                           b)
                        
                        
                           ainoastaan nykyhetkestä alkaen vai
                        
                     
                           c)
                        
                        
                           ei lainkaan,
                           jos henkilöryhmittymät on aluksi Finanzamtin (verovirasto) tarkastusten perusteella hyväksytty itsenäisiksi elinkeinonharjoittajiksi (verovelvollisiksi)?
                        
                     
         
               4)
            
            
               Jos kyseisiä kolmea henkilöryhmittymää on pidettävä kolmena itsenäisenä elinkeinonharjoittajana (verovelvollisena), onko niitä pidettävä viininviljelijöinä ja siten maataloustuottajina vakiokantajärjestelmän alaisina maataloustuottajina, jos kukin näistä taloudellista yhteistyötä tekevistä henkilöryhmittymistä kuuluu sellaisenaan maataloustuottajien vakiokantajärjestelmään, mutta pääomayhtiö, kolmen henkilöryhmittymän jäsenistä koostuva oma henkilöryhmittymä tai pääomayhtiöstä ja kolmen henkilöryhmittymän jäsenistä koostuva oma henkilöryhmittymä jää elinkeinotoiminnan laajuuden tai oikeudellisen muodon vuoksi kansallisen lainsäädännön mukaan vakiokantajärjestelmän ulkopuolelle?
            
         
               5)
            
            
               Jos maataloustuottajien vakiokantajärjestelmää ei lähtökohtaisesti voida soveltaa kyseisiin kolmeen henkilöryhmittymään, onko ne jätettävä sen ulkopuolelle
               
                           a)
                        
                        
                           taannehtivasti,
                        
                     
                           b)
                        
                        
                           ainoastaan nykyhetkestä alkaen vai
                        
                     
                           c)
                        
                        
                           eikö niitä voida lainkaan jättää sen ulkopuolelle?
                        
                     
         
      (1)  Jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste – 17.5.1977 annettu neuvoston kuudes direktiivi 77/388/ETY (EYVL L 145, s. 1).,
   
      (2)  Yhteisestä arvonlisäverojärjestelmästä 28.11.2006 annettu neuvoston direktiivi 2006/112/EY (EUVL L 347, s. 1).